
ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

I 


ΑΘΗΝΑ 

21 ΙΟΥΝΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

,431 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας διακατεχόμενης δασικής έκτασης τριών 
στρεμμάτων και πεντακοσίων οδγόντα τριών χιλιοστών του 
στρέμματος (3,583) στη θέση Αγαλιώτησα περιφέρειας Δήμου 

Ψαχνών Ν. Εύβοιας.:... 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Μακρύς Γιαλός (Λιμνιώνας) της Κοινότητας Κα- 
μινιών Νήσου Λήμνου, προ ιδιοκτησίας Βασιλείου Ζωνάρα. .2 
Κήρυξη ως αναδασωτέας δημόσιας εκτάσεως 6,180 στρεμμάτων 
στη θέση «Καλιμάνι» της Κοινότητας Μαλεσίνας του Νομού Φθι- 
ώτιδος. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 964 . . (1) 

Κήρυξη ως αναδασωτέας διακατεχόμενης δασικής έκτασης τριών 
στρεμμάτων και πεντακοσίων οδγόντα τριών χιλιοστών του στρέμ¬ 
ματός (3,583) στη θέση Αγαλιώτησα περιφέρειας Κοινότητος Δή- 
' μου Ψαχνών Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
Έχοντας υπόψη: 

1. Τις δ/ξεις για διοικητική αποκέντρωση και τη 550/16.1.1986 
απόφαση του Νομάρχου Εύβοιας «περί αναθέσεως αρμοδιοτήτων υπο¬ 


γραφής υπηρεσιακών εγγράφων». 

2. Τις δ/ξεις του άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και δασικών 
εκτάσεων της Χώρας και ειδικότερα: α) του άρθρου 41 παρ. 1, β) άρ¬ 
θρου 38. 

4. Τις δ/ξεις του Υπ. Γεωργίας: α) 160417/1180/8.7.80, β) 
182447/3049/24.9.80. 

5. Την Ζ/1438/2.5.88 αναφορά του Δασαρχείου Χαλκίδας περί 
κηρύξεως ως αναδασωτέας της αναφερόμένης δασικής έκτασης που 
κάηκε την 2.3.88, από την καύση ελαιοκλάδων από τον Αλέξανδρο Αν. 
Λιάσκο κάτοικο Κοντοδεσποτίου, αποφασίζουμε: 

Κηρύσσουμε ως (αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λπ, τη διακατεχόμενη δασική έκταση 3,583 στρεμμάτων που βρίσκε¬ 
ται στη θέση Αγαλιώτησα Δήμου Ψαχνών Ν. Εύβοιας και προσδιορίζο¬ 
νται από τα στοιχεία Α'-Β-Γ - Δ- Ε-Ζ-Α. 

Ανατολικά: Με διακατεχόμενο πευκοδάσος και ελαιοπερίβολο. 

Δυτικά: Με ελαιοπερίβολο. 

Βόρεια: Με ελαιοπερίβολο, 

Νότια: Με ελαιοπερίβολο, όπως φαίνεται στο συνημμένο τοπογρ. διά¬ 
γραμμα που αποτελεί αναπόσπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 13 Μαΐου 1988 
Με εντολή Νομάρχη 
Ο Διευθυντής Δασών 
ΗΛΙΑΣ ΚΑΠΡΑΛΟΣ 











ως φαίνεται, ηο ι <ττο συννημίνο σχεδιάγραμμα, 


















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4775 (2) 

Καθορισμός των ορίων του αιγιαλοϋ και δημιουργία ζώνης παραλίας 

στη θέση Μακρύς Γιαλός (Λιμνιώνας) της Κοινότητας Καμινιών 

Νήσου Λήμνου, προ ιδιοκτησίας Βασιλείου Ζωνάρα. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλοϋ και παραλίας» όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγρ. 9 του άρθρου 1 του Κεφ. Β' της 0.208/ 
181/26.4.1982 (ΦΕΚ 214/26.4.1982 τεύχος Β’) κοινής απόφασης 
των Υπουργών Προεδρίας Κυβερνήσεως και Οικονομικών «Αναμόρ¬ 
φωση Συλλογικών Οργάνων Γνωμοδοτικής και Αποφασιστικής αρμο¬ 
διότητας του Υπουργείου Οικονομικών». 

3. Την από 29.4.1987 έκθεση της «Επιτροπής καθορισμού των 
ορίων του αιγιαλοϋ και παραλίάς και θέσεων αμμοληψίας», που καθό¬ 
ρισε τα όρια του αιγιαλού και της παραλίας στη περιοχή Μακρύς Γιαλός 
(Λιμνιώνας) της Κοινότητας Καμινίων Λήμνου και το από Δεκεμβρίου 
1986 με κλίμακα 1:500 τοπογραφικό διάγραμμα του Πολιτικού Μη¬ 
χανικού Βιτουλαδίτη Χαράλαμπου, που θεωρήθηκε την 7.4.87 από το 
Γραφείο Μηχανικού Λήμνου και συνοδεύει την έκθεση της προαναφερο- 
μένης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 187.2/315/87/Σχ. 1019/30.7.87 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παρ. 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονομι¬ 
κών», του Β.Δ. 704/1970 και του άρθρου 1 παραγρ. 5 του Π.Δ. 71/ 
25.2.1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανομαρ- 
χιακού επιπέδου, αποφασίζουμε: 

1. Επικυρώνουμε την από 29.4.1987 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Δεκεμβρίου 1986 τοπογραφικό διάγραμμα, που τη 
συνοδεύει, το οποίο συντάχθηκε από τον Πολιτικό Μηχανικό Βιτουλα- 
δίτη Χαράλαμπο, με κλίμακα 1:500 και θεωρήθηκε την 7.4.1987 από 
το Γ ραφείο Μηχανικού Λήμνου, επί του οποίου η πιο πάνω Επιτροπή, 
με κόκκινη γραμμή καθόρισε τα όρια του αιγιαλού στη θέση Μακρύς 
Γιαλός (Λιμνιώνας) της Κοινότητας Καμινίων Λήμνου μπροστά από 
την ιδιοκτησία Βασιλείου Ζωνάρα, με κίτρινη γραμμή τα όρια της παρα¬ 
λίας και με μπλέ γραμμή τα όρια του παλαιού αιγιαλού στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Μυτιλήνη, 26 Μαΐου 1988 
Ο Νομάρχης 
ΚΩΣΤΑΣ ΚΕΝΤΡΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
(Άρθρ. 74 Π.Δ. 636/77) 

Δια τον καθορισμό των ορίων του Αιγιαλού και Παραλίας στην περιοχή 
Μακρύς Γ ιαλός (Λιμνιώνας) της Κοινότητας Καμινίων Λήμνου του 
ενδιαφερομένου ΒΑΣΙΛΕΙΟΥ ΖΩΝΑΡΑ ιδιοκτήτου της υπο στοι¬ 
χεία (Α, Β, Γ,... Ρ, Σ, Α) εκτάσεως εμβαδού 23.853,94 μ 2 . 

Στη Μύρινα σήμερα την 29 του Μήνα Απρίλη του έτους 1987 οι πιο 
κάτω υπογραφόμενοι: 


1) Καλδέλλης Γεώργιος Οικον. Έφορος Λήμνου, Πρόεδρος. 

2) Ιωάννου Βασίλειος Προϊστ. Γ ραφείου Μηχανικού Λήμνου, Μέλος. 

3) Αράπης Νικόλαος Λιμενάρχης Λήμνου, Μέλος, που αποτελούν 
την επιτροπή καθορισμού των ορίων Αιγιαλού - Παραλίας δυνάμει του, 
αριθ. 74 Π.Δ. 636/77 μεταβήκαμε επιτόπου στην προαναφερθείσα πε¬ 
ριοχή τήν 9 Απριλίου 1987. 

Λαβόντες υπόψη: 

1) Την από 18.2.87 αίτηση του ΖΩΝΑΡΑ ΒΑΣΙΛΕΙΟΥ με την 
οποία ζητά τον καθορισμό των ορίων του Αιγιαλού και της Παραλίας 
στην πιο πάνω περιοχή. 

2) Το από τον Πολιτικό Μηχανικό Βιτουλαδίτη Χαράλαμπο συντα- 
χθέν τον Δεκέμβριο του 1986 Τοπογραφικό Διάγραμμα υπό Κλίμακα 
1:500 ηλεγμένο δια την ακρίβεια της αποτύπωσης από τον Βασίλειο 
Ιωάννου Τοπογράφο Μηχανικό Προϊστάμενο του Γ ραφείου Μηχανικού 
Λήμνου την 7.4.87 και θεωρήθηκε από αυτόν την ίδια ημερομηνία 
όπως τούτο ορίζει το άρθ. 20 του Ν. 719/77. 

3) Τις διατάξεις του Α.Ν. 2344/40 όπως τροποποιήθηκε ως και 
προς τη Δικαστηριακή και Διοικητική Νομολογία. 

4) Την επιτόπιο μετάβαση της επιτροπής και την σχηματισθείσα 
αντίληψη περί του πλάτους της βρέχόμενης ζώνης της ξηράς και των 
λοιπών συναφών στοιχείων ήτοι: 

ΠΕΡΙΓΡΑΦΗ ΤΗΣ ΜΟΡΦΟΛΟΓΙΑΣ ΤΗΣ ΠΕΡΙΟΧΗΣ 

Στο μεγαλύτερο μέρος η περιοχή είναι σχεδόν πεδινή, δεν παρουσιά¬ 
ζει μεγάλες κλίσεις, δεν υπάρχουν καταπτώσεις ούτε βλάστηση, επίσης 
σε ένα τμήμα της φαίνεται η ύπαρξη παλαιού Αιγιαλού. 

Στο βόρειο τμήμα παρουσιάζονται καταπτώσεις με μεγάλες κλίσεις 
και είναι ορεινό. 

ΚΑΤΑΣΤΑΣΗ ΑΚΤΗΣ 

Η Ακτή δεν παρουσιάζει διαβρώσεις, προσχώσεις ούτε υπάρχουν 
εκτελεσθέντα έργα και κτίσματα, στη μεγαλύτερη έκτασή της η ακτή εί¬ 
ναι αμμώδες και μόνο στο Βόρειο τμήμα της είναι βραχώδης. 

ΚΑΤΑΣΤΑΣΗ ΘΑΛΑΣΣΙΟΥ ΧΩΡΟΥ 

Στην παραπάνω περιοχή δεν υπάρχουν απότομα βάθη, ξέρες, ύφαλοι 
και αυτή παρουσιάζεται ομαλή. Ο πυθμένας καλύπτεται από άμμο και 
κροκάλες ενώ στο Βόρειο τμήμα τα βάθη κυμαίνονται από 0,50 έως 
2,50 μ. 

Δεν υπάρχουν Παλίρροιαι και θαλάσσια ρεύματα. 

ΕΠΙΚΡΑΤΟΥΣΕΣ ΚΑΙΡΙΚΕΣ ΣΥΝΘΗΚΕΣ 

Οι πνέοντες άνεμοι στην περιοχή είναι Β.Α. και λόγω της θέσης της 
ακτής δεν την επηρεάζουν ευθέως με αποτέλεσμα ο κυματισμός να είναι 
μικρός και να μην υπερβαίνει το 1,20 μ. 

Σε ένα τμήμα υπάρχει χάραξη παλαιού Αιγιαλού, αποφασίζει: 

Καθορίζει επί του πιό πάνω Τοπογραφικού Διαγράμματος. 

Την οριογραμμή του Αιγιαλού δια ερυθράς συνεχούς πολυγωνικής 
γραμμής 1, 2, 3, 4, 5, 6, 7, 8, 9, της οποίας οι κορυφές εξασφαλίζονται 
από σταθερά σημεία 8, 7, 6, 5, 4, 3, 2, 1. 

Την οριογραμμή της παραλίας δια συνεχούς κίτρινης πολυγωνικής 
γραμμής 1', 2’, 3', 4', 5’, 6’, 7', 8', 9', της οποίας οι κορυφές εξασφαλί¬ 
ζονται από σταθερά σημεία 8', 7', 6', 5’, 4', 3', 2', Γ. 

Στην παρακάτω περιοχή υπάρχει τμήμα παλαιού Αιγιαλού του 
οποίου η χάραξη φαίνεται δια συνεχούς μπλέ πολυγωνικής γραμμής 4’, 
5', 6', 6', 7', 8', 9', του οποίου οι κορυφές εξασφαλίζονται από σταθερά 
σημεία 8’, 7', 6’, 5', 4’. 

Στη ζώνη της παραλίας (10) δέκα μέτρων διότι εξυπηρετούνται οι 
σκοποί της παραγράφου 1 του άρθ. 7 του Α.Ν. 2344/40. 

Η ΕΠΙΤΡΟΠΗ 
Ο Πρόεδρος 
(Υπογραφή) 

Τα Μέλη 
(Υπογραφή) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1632 (3) 

Κήρυξη ως αναδασωτέας δημοσίας εχτάσεως 6,180 στρεμμάτων στη 
θέση «Καλιμάνι» της Κοινότητας Μαλεσίνας του Νομού Φθιώτιδος. 

Ο ΔΙΕΥΘΥΝΤΗΣ ΔΑΣΩΝ Ν. ΦΘΙΩΤΙΔΟΣ 
Έχοντας υπόψη: 

1. Τις διατάξεις του άρθρου 111 παρ. 3 του Συντάγματος. 

' 2. Τις περί διοικητικής αποκεντρώσεως διατάξεις. 

3. Τις διατάξεις του Νόμου 998/79 «περί προστασίας των δασών 
και των δασικών εν γένει εκτάσεων της Χώρας» και συγκεκριμένα: α) 
του άρθρου 41 παράγραφος 1 και 3, β) του άρθρου 38 παράγραφος 1. 

4. Τις διαταγές του Υπουργείου Γεωργίας: α) 160417/1180/ 
8.7.80, β)182447/3049/24.9.80. 

5. Την 1389/26.5.88 πρόταση του Δασαρχείου Αταλάντης περί κη- 
ρϋξεως αναδασωτέας, της αναφερομένης στο θέμα εκτάσεως. 

6. Την αριθ. 22961/1985 απόφαση του κ. Νομάρχη Φθ/δος «περί 
παραχωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα, με σκοπό την επαναδημιουργία της δασι¬ 
κής βλαστήσεως που καταστράφηκε από παράνομη εκχέρσωση και θα 


επιτευχθεί με φυσική αναγέννηση και τη διατήρηση του χαρακτήρος του 
δάσους, ώστε να αποκλεισθεί η διάθεση αυτής για άλλο σκοπό, την δη¬ 
μόσια έκταση των έξι στρεμμάτων και εκατόν ογδόντα τετρ. μέτρων 
(6,180) που βρίσκεται στη θέση «Κοιλιμάνι» της Κοινότητας Μαλεσίνας 
του Νομού Φθιώτιδος και προσδιορίζεται από τα στοιχεία Α, Β, Γ, Δ, Ε, 
Ζ, Η, θ, I, Κ, Λ, Μ, Ν, Ξ, Ο, Α όπως φαίνονται στο συνημμένο διά¬ 
γραμμα το οποίο αποτελεί αναπόσπαστο μέρος της αποφάσεως αυτής 
και έχει όρια: 

Ανατολικά: Με δασική λωρίδα και πέραν θάλασσα. 

Δυτικά: Μέ δημόσιο δάσος πεύκης. 

Βόρεια: Ομοίως ως άνω. 

Νότια: Ομοίως ως άνω. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λαμία, 6 Ιουνίου 1988 
Ο Διευθυντής κ.α.α. 

ΓΕΡ. ΖΑΜΑΝΗΣ 

